298 Perjurium

Nota hic quod periurans siue periurus. Primo, obligat se diabolo cum illa manu qua librum tangit, Prou. 6[:1-2]: *Defixisti apud extraneum manum tuam: illaqueatus es verbis oris tui*.

Secundo, abnegat omnia bona que in illo libro continentur quem tangit si falsum dixerit scienter.

Tercium, quantum ad se est nititur adducere Deum in testem falsum. Quia secundum Augustinum, iurare predictum est Dominum in testem adducere. Et plus offendit Christianus quando imponit Deum malum culpe quam Judeus inferendo malum culpe.

¶ Item, videtur quod periuri sunt maledicti et excommunicati cotidie. Nam cotidie canitur in ecclesia, [Psal. 118:21]: *maledicti qui declinant a mandatis*. Sed mandatum est, [Exod. 20:7]: *Non assumes nomen Dei in vanum*. Videtur quod peiores sunt diabolo, qui quamuis multa mala faciat non tamen est ausus iurare per Deum.

¶ Quod autem periurium sit magnum malum, est magnum malum. Hoc est sumere nomen Dei in vanum, quamuis non sit ibi periurum cum sit contra preceptum.

Secundum, cum dicitur, [Exod. 20:7]: *Non assumes nomen Dei in vanum*. Et ad euidenciam huius materie, nota cognomen Dei sumitur in vanum multis modis.

Primo, sumit in vana quasi pro nichilo iurat secundum *Glossam* Exod. 20[:7].

¶ Item, in vanum sumit hypocrita qui nomen Christiani portat et non vitam.

¶ Nam secundum Augustinum, *Super Ioannem* homilia quinta, nobilius est in homine quod Christianus est quam homo est, quia quod homo est commune est multis, sed quod Christianus est se cernitur a multis. Vnde qui nomen portat et non vitam competit ei illud Apo. 3[:1]: *Nomen habes quod vivas, et mortuus es*.

¶ Igitur nomen Dei sumitur in vanum tripliciter. Corde quando mali Christiani recipiunt sacramenta et non rem sacramenti.

Item, ore quod fit mala iuracione, voti transgressione, iactanti predicacione, siue fiat vacua intencione siue indeuota oratione, de quibus, Psal. [61:5]: *Ore suo benedicebant*. /f. 94va/

¶ Item, opere quod fit per hypocrisim prout supra dicitur. Qui ergo iurat falsum, uel subdolum, uel impium, uel friuolum, aut quasi pro nichilo, iniuriatur Deo, sibi, et proximo. Deo quidem quia cum iurare non sit aliud quam Deum in testem vocare. Qui falsum iurat innuit quod Deus diligit mendacium.

¶ Item, iniuriatur sibimet quia iudeo Dei puniendum se obligat. Nam iurare Deum sic interpretur, Deus me condempnet si non est ita sicut dico.

¶ Item, iniuriatur proximo que falsa iuratione decipit et defraudatur. Hic dicit Augustinus, quod iuramentum non est appetendum, quia in necessitate et pro causa sit licitum iurare. Quia falsa iuracio [exitiosa est, vera juratio] est periculosa, nulla iuracio secura. Sunt tamen casus in quibus licitum est iurare qui notatur [Causa] 22, quest. 5, [c. 15] *Pueri*. Et tanguntur in Raymundo. Vbi versus.

¶ Lex et fama et <~~fama~~> fides reuerencia caucio dampni, Defectus veri tibi dant iurare licenter.

¶ Lex. Ut habetur Deut. 6[:13]: *Per nomen illius jurabis*. Suple si iurare oporteat. Et Augustinus, iuramentum sit periculosum, tamen iuramentum quamvis licitum est timendum quam cavendum, ne forte trahat ad periurium.

¶ Fama. Jurare potest quis pro fama sua seruanda aut purganda, Eccli. 41[:15]: *Curam habe de bono nomine*.

¶ Fides. Permittitur iurare pro fide astruenda in cordibus simplicium. Isto modo quandoque iurant religiosi et vouent, [Causa] 14, quest. 2, *[Super] prudencia*.

Reuerencia. Item, iurari potest propter reverencia Dei.

Caucio. Ut res seruetur indempnis aut ut amissa reciperetur iurari potest qui secundum Apostolum, Heb. 6[:16]: *Omnis controversiæ finis* *est juramentum*.

Defectus veri. Jurandum est priusquam veritas periclitetur.

Item, sed jura canonica iurari potest pro pace et amicicia firmanda, [Causa] 22, quest. 1, *Omne*.

Et secundo, pro fide saluanda et heresi destruenda, *De consecratione*, dist. 2, c. *Ego Berengarius*.

Tercio, pro fama saluanda ad purgacionem innocencie, Extra. *De purgatione canonica,* c. [1]. Questione.

Quarto, pro obediencia impendenda maioribus, maxime vbi cura animarum recipitur, Extra. *De maioritate et obedientia,* c. *Cum*  *certum,* et c. *Legebatur* in *Glossa*.

Quinto, per cautionem dilapidacionis, Distinctio 28, [c.] *De Siracusanae*.

Sexto, contra suspicionem de heresi, Extra. *De electione et electi potestate*, c. *Significasti*.

Septimo, pro veritate dicenda in defectu testimonium, [Causa] 24, quest. 2, c. *Nec quisquam*.